સુરતઃ સાડા ત્રણ વર્ષની બાળકી સાથે દુષ્કર્મ-હત્યા કેસમાં આરોપીને કોર્ટે ફટકારી ફાંસીની સજા | Surat Court death sentence rape kil case anil yadav
Surat Court death sentence rape kil case anil yadav
ઐતિહાસિક ચુકાદો / સુરતઃ સાડા ત્રણ વર્ષની બાળકી સાથે દુષ્કર્મ-હત્યા કેસમાં આરોપીને કોર્ટે ફટકારી ફાંસીની સજા
Team VTV 06:48 PM, 31 Jul 19 | Updated: 06:57 PM, 31 Jul 19
સુરતના ગોડાદરા વિસ્તારમાં બાળકી દુષ્કર્મ હત્યા મામલે કોર્ટે ફાંસીની સજા ફટકારી છે. 3 વર્ષની માસુમ બાળકી સાથે દુષ્કર્મ આચરનાર અને હત્યા કરનાર આરોપી અનિલ યાદવ દોષીને કોર્ટે ફાંસીની સજા ફટકારી છે.
સુરતના ગોડાદરા વિસ્તારમાં સાડા ત્રણ વર્ષની બાળકી પર દુષ્કર્મ આચર્યા બાદ હત્યા કેસના આરોપી અનિલ યાદવનો કોર્ટે ફાંસીની સજા ફટકારી છે. સુરતની સેશન્સ કોર્ટે ઐતિહાસિક ચુકાદો સંભળાવતા દુષ્કર્મ-હત્યા કેસના આરોપી અનિલ યાદવને ફાંસીની સજા ફટકારી. સ્પીડી ટ્રાયલ કોર્ટે સાત મહિનામાં 71 સાક્ષીઓ તપાસ્યા હતા. કોર્ટે મેડિકલ પુરાવ, એફએસએલ પુરાવા, સીસીટીવી ફૂટેજ વગેરે પુરાવાના આધારે ચુકાદો સંભળાવ્યો હતો.
બાળકીનો પરિવાર જે મકાનમાં રહેતો હતો તેના નીચેના મકાનમાં જ રહેતા અનિલ યાદવે બાળકી પર દુષ્કર્મ આચર્યું હતું. બાળકી મોટા અવાજે રડવા લાગતા ગભરાયેલા અનિલે તેનું ગળું દબાવી દીધું હતું. હત્યા કર્યા પછી લાશને પ્લાસ્ટિકના કોથળામાં પેક કરી તેના પર બે ડોલ મૂકી દીધી હતી. પોલીસે બંધ મકાનનું તાળું તોડતા બાળકીનો મૃતદેહ હાથ લાગ્યો હતો.
અનિલ યાદવ બિહાર ભાગ્યો હતો
સાત મહિના પહેલા પાડોશી અનિલ યાદવે દુષ્કર્મ બાદ હત્યા કરી હતી. હત્યા બાદ પોતાના રૂમમાં જ લાશ છુપાવી હતી. દુષ્કર્મ અને હત્યા કર્યા બાદ આરોપી બિહાર વતન ભાગ્યો હતો. ફરાર આરોપી અનિલ યાદવને સુરત પોલીસે બિહારથી ઝડપી પાડ્યો હતો. ત્યારબાદ પોલીસ તેને સુરત લાવી હતી.
પોલીસ સમક્ષ કરી હતી કબૂલાત
અનિલ યાદવે પોલીસ સમક્ષ કબૂલાત કરી હતી કે તેમણે દુષ્કર્મ પહેલા 14 ઓક્ટોબરની રાત્રે મોબાઇલ પર અશ્લિલ વીડિયો જોયા હતા ત્યાર બાદ સાડા ત્રણ વર્ષની બાળકી રૂમમાં આવી જતા બાળકી સાથે દુષ્કર્મ આચર્યું અને ત્યારબાદ તેની હત્યા કરીને ટ્રેન મારફતે બિહાર પોતાના વતન ભાગ્યો હતો.
સુરતમાં કલરકામ કરતો હતો
આ આરોપી મુળ બિહારના બક્સર જિલ્લામાં આવેલા લોહંદી ગામનો વતની છે અને છેલ્લા 7 વર્ષથી રહેતો હતો. અનીલ યાદવ એમ્બ્રોડરીના કારખાનામાં કામ કરતો હતો અને તે ગોડાદરા વિસ્તારમાં રહેવા આવ્યો હતો જ્યાં તે કલરકામમાં જોડાયો હતો.
માતા-પિતા દ્વારા નરાધમને ફાંસી આપવાની માંગ કરવામાં આવી હતી
આરોપી ઝડપાયો ત્યારે બાળકીના માતા-પિતાએ કહ્યું હતું કે નરાધમ પકડાયો છે પરંતુ અમારી દીકરી તો પાછી આવી શકતી નથી. જોકે પોલીસ આનો કેસ ઝડપથી ચલાવીને હેવાનને ફાંસી અપાવે તો અમને ન્યાય મળશે. ત્યારે હવે તેમના માતા-પિતાને ન્યાય મળ્યો છે. બાળકીની માતાએ પણ ચુકાદાને આવકાર્યો હતો અને દીકરીને ન્યાય મળ્યાની લાગણી વ્યક્ત કરી હતી.